Document ID: /roh_data/filtered/fineweb-2-filterrobots_roh.jsonl.gz/60018

La vischnanca fusiunada Scuol è dapi ils 1 da schaner en vigur. Bleras raubas èn gia fatgas, autras anc betg. Uschia èn las paginas d'internet da las vischnancas da Sent enfin Guarda anc betg actualisadas. La finamira è da far or da 6 paginas ina pagina per la vischnanca politica. Ma en discussiun stat er da mantegnair las paginas da las fracziuns en emprima lingia cun infurmaziuns localas saja quai da sport, cultura, occurrenzas u er listorgia da la vischnanca. L'administraziun communala è ussa vidlonder, ensemen cun il turissem ad elavurar in concept cuminaivel.